
 INTRODUCERE

  

Recunoaşterea minorităţilor sexuale ca o categorie aparte de persoane, solicitând o anumită protecţie pe planul drepturilor omului, constituie rezultatul unei îndelungate şi controversate evoluţii.

Poziţia diferitelor state faţă de homosexualitate a diferit în mod fundamental în funcţie de moravurile, de cultura şi de specificul de viaţă al unor popoare sau al altora.

La asirieni, la egipteni, la evrei şi la incaşi homosexualitatea era condamnată, în schimb la greci şi la romani ea constituia un obicei tolerat. Mitologia Greciei antice povesteşte despre Zeus care s-ar fi îndrăgostit de păstorul Ganymede; Cezar era denumit “bărbatul tuturor femeilor şi femeia tuturor bărbaţilor”.

Biblia a condamnat raporturile homosexuale, asociindu-le în unele cazuri cu idolatria. Ea considera actele homosexuale ca fiind acte împotriva naturii. Pierre Damien califica actele de homosexualitate ca fiind acte “contra raţiunii”, idee pe care o releva, de altfel, şi Albert cel Mare.

Papa Paul al VI-lea a condamnat homosexualitatea, asociind actele de homosexualitate cu dezordinea şi cu refuzul lui Dumnezeu.

Pe măsură ce filosofia iluministă s-a impus, au început să apară atitudini mult mai tolerante faţă de homosexuali.

În Occidentul creştin, homosexualitatea era pasibilă de pedeapsa cu moartea. În anumite legiuiri era pusă pe acelaşi plan cu bestialitatea, cu actele sexuale săvârşite între oameni şi animale.

În Bolognia, în secolul al XIII-lea, pedeapsa pentru asemenea faptă era închisoarea, în Florenţa secolului al XV-lea pedeapsa era execuţia, în caz de recidivă.

În Franţa, Codul penal laicizat din 1791 a abandonat crima de “sodomie”; Germania însă a adoptat în 1871 dispoziţiile Legii prusiene care reprimau homosexualitatea masculină şi care au fost abrogate în anul 1969.

În Marea Britanie, ultima execuţie capitală pentru asemenea fapte a avut loc în 1835. În 1861 şi 1865, legi noi au stabilit pedeapsa închisorii pentru relaţiile homosexuale masculine abrogate în 1967 şi 1982.

În S.U.A., începând cu finele anilor ’60, majoritatea statelor au abrogat dispoziţiile asemănătoare.

În Rusia, înainte de Revoluţia din 1917, pedepsele pentru asemenea fapte se dădeau în mod excepţional, dar din anul 1934 regimul stalinist a introdus o lege cu pedepse severe pentru homosexualitatea masculină, ca urmare a descoperirii unei conspiraţii homosexuale în 1933.

În Franţa, au fost introduse legi aspre în anul 1942 şi apoi în 1945, legi care au fost abrogate în 1982.

O formă militantă de acţiune a homosexualilor pentru recunoaşterea individualităţii lor a apărut abia în 1860, odată cu publicaţiile juristului german Ulrichs. Acesta se pronunţa pentru libertatea şi egalitatea minorităţii sexuale, pe care o asimila minorităţii religioase.

El considera că, în cazul homosexualităţii masculine, exista de fapt un hermafrodism somato-psihic “un spirit de femeie într-un corp de bărbat”. 

Prima mişcare homosexuală în Germania s-a afirmat între anii 1897-1933, ea încetându-şi activitatea datorită persecuţiei regimului nazist. În anii ’60, mişcările homosexualilor tindeau să se sincronizeze cu acţiunea feministă şi cu mişcările de eliberare naţională, cum a fost cazul “Gay Liberation Front” din New York în 1969 şi “Frontul homosexual de acţiune revoluţionară” de la Paris din 1971.

Mişcarea homosexuală s-a dezvoltat foarte mult şi ca urmare a faptului că o serie de personalităţi culturale sau sportive şi-au recunoscut apartenenţa la acest tip de comportament, cum ar fi de exemplu Elton John, Martina Navratilova, Shakespeare, Rudolf Nurcev, Oscar Wilde etc. 

Sub influenţa unor mutaţii care s-au petrecut în modul de gândire al diferitelor societăţi au fost efectuate modificări de ordin legislativ.

Suedia. Homosexualitatea a fost legalizată în 1944, iar vârsta liberă a consimţământului la acte homosexuale era – 15 ani. În 1986 au fost interzise atât oficialităţilor, cât şi societăţilor particulare, orice discriminări faţă de homosexuali, garantându-se cuplurilor de homosexuali aceleaşi drepturi ca şi heterosexualilor.

Franţa. Homosexualitatea a fost legalizată în 1792, după Revoluţia franceză.

În 1982 a fost abrogat articolul din Codul penal care se referea la homosexualitate, iar vârsta minimă pentru consimţământ a fost stabilită la 15 ani.

Belgia, Olanda, Luxemburg. Homosexualitatea a fost legalizată în 1811, consimţământ începând cu vârsta de 16 ani, fiind recunoscută şi căsătoria între homosexuali.

Italia. Deşi biserica catolică este deosebit de puternică, homosexualitatea este liberă din 1889, iar vârsta consimţământului este de 14 ani.

Danemarca. Homosexualitatea a fost legalizată în 1930, 15 ani este vârsta consimţământului, căsătoria este recunoscută şi sunt pedepsiţi cei care nu respectă dreptul la muncă a homosexualilor.

În această ţară cuplurile de homosexuali sau lesbiene au aceleaşi drepturi şi responsabilităţi ca şi cuplurile heterosexuale. Sunt înregistraţi căsătoriţi cetăţeni danezi sau cetăţeni ai altor state cu legislaţie similară. Alţi străini care au locuit doi ani în Danemarca pot fi de asemenea înregistraţi.

O asemenea căsătorie se deosebeşte de o căsătorie normală prin:

· interzicerea adopţiei;

· interzicerea inseminării artificiale;

· interzicerea căsătoriei în biserică, dar binecuvântarea este posibilă.

Căsătoria civilă şi divorţul sunt guvernate de aceleaşi reguli ca şi pentru cuplurile heterosexuale.

Norvegia. Homosexualitatea a fost legalizată în anul 1972, iar vârsta consimţământului este 16 ani. Există prevederi ce fac referire la sancţiuni pentru cei care fac discriminări între homosexuali şi alte persoane.

Cuplurile au aceleaşi drepturi şi responsabilităţi ca şi cuplurile heterosexuale.

Excepţii:

· nu pot adopta copii;

· interzicerea inseminării artificiale;

· căsătoria religioasă este interzisă;

· partenerii trebuie să fie norvegieni sau să locuiască în Norvegia.

Islanda. Legislaţia este similară cu a Norvegiei, cu diferenţa că asemenea cupluri pot lua în custodie copii.

Olanda. Legea prin care se acceptă cuplurile de homosexuali a intrat în vigoare în ianuarie 1998 şi are la bază modelul scandinav.

Elveţia. Homosexualitatea a fost legalizată în 1942, nu există restricţii cu privire la serviciul militar, vârsta minimă a consimţământului este 16 ani.

Germania. A legalizat homosexualitatea în anul 1969.

Albania. A legalizat homosexualitatea în anul 1977, vârsta minimă este 14 ani.

Polonia. A legalizat homosexualitatea în anul 1932, vârsta minimă este 15 ani.

Ungaria. A legalizat homosexualitatea în anul 1961, vârsta minimă este 18 ani.

Cehia, Slovacia. Au legalizat homosexualitatea în anul 1961.

Bulgaria. Actele homosexualilor nu sunt incriminate din anul 1968, vârsta minimă a consimţământului este 18 ani.

Rusia. Codul penal care incrimină homosexualitatea a fost abrogat în anul 1993, noua reglementare nu mai face referire la acest fapt.

Consiliul Europei – Moţiunea prezentată de domnul Karlsson la 10 februarie 1999, se referă la:

1. Drepturile homosexualilor care au fost discutate în Adunarea Parlamentară. Discuţiile s-au referit la discriminarea homosexualilor şi a relaţiilor liber consimţite de două persoane, în particular.

2. La reuniunea Consiliului Europei s-a discutat situaţia României care incriminează homosexualitatea în Codul penal – art. 200.

În România, problema principală se referă la oportunitatea incriminării homosexualităţii, ca acţiune umană liber consimţită (homosexualitate nonagresivă).

Declanşarea discuţiilor a avut la bază semnale politico-umanitare, sesizări ale unor foruri europene şi ale unor organizaţii nonguvernamentale, care atrăgeau atenţia asupra caracterului discriminatoriu al reglementării, precum şi asupra singularităţii acesteia, în context european.

 

Homosexualitatea privită din punct de vedere

psihiatric

 

Homosexualitatea este la fel de veche ca şi umanitatea sau ca şi păcatul, fiind prezentă atât în societăţile avansate cât şi în cele primitive, la toate nivelurile socio-economice, în toate grupurile etnice şi rasiale, în mediul urban, dar şi în cel rural.

 

Subiectul are implicaţii morale, religioase şi transcedentale şi este foarte dificil de abordat pe criterii strict ştiinţifice. Este deosebit de importantă obiectivitatea ştiinţifică, în special când psihiatrul este chemat să-şi aducă contribuţia în rezolvarea problemelor psihologice şi sociale pe care le implică acest tip de comportament uman. 

În 1994 s-a căzut de acord la Congresul Mondial de Psihiatrie de la Rio de Janeiro, că psihiatria trebuie să se implice mai mult în problemele psiho-sociale contemporane.

Definiţia homosexualităţii din punctul de vedere al psihiatriei: existenţa unor gânduri şi sentimente erotice faţă de o persoană de acelaşi sex, precum şi orice comportament sexual asociat.

 

Clasificarea homosexualităţii

 

· Homosexualitatea secundară unor boli psihice grave, cum ar fi: schizofrenia, epilepsia, alcoolismul, demenţa;

· Homosexualitatea de cauze hormonale: hermafrodismul şi transsexualismul;

· Homosexualitatea conjuncturală (lagăre, cămin);

· Homosexualitatea educaţională (orfelinate);

· Homosexualitatea din alte cauze (droguri, orgii, beţii).

Din punct de vedere al percepţiei propriului Eu în cadrul comportamentului homosexual, homosexualitatea se clasifică în:

· Homosexualitatea egosintomică – când persoanele se simt bine şi doresc să rămână aşa – şi 

· Homosexualitatea ego-distonică – cei care suferă că sunt homosexuali.

 

Cauzele homosexualităţii 

ego-sintonice

 

· cauze psihiatrice – nu există corelaţie evidentă între homosexualitate şi procesele intrapsihice;

· cauze genetice – nu există probe convingătoare despre anomalii genetice cromozomiale; 

· cauze economico-socio-culturale 

· cauze economice: ex. – unele grupuri cu modele educaţionale tradiţionale din Siberia, unde unii tineri se complac cu acest tip de comportament, pentru că nu au bani să-şi cumpere nevasta;

· cauze transculturale – se cunosc populaţii, reduse numeric, care adoptă exclusiv acest tip de comportament.

Problema homosexualităţii preocupă multe societăţi, tocmai datorită demersurilor din ce în ce mai zgomotoase pe care membrii organizaţiilor le fac în scopul de a deveni legali. 

Departamentul de apărare al S.U.A., ţară recunoscută ca etalon al democraţiei, a hotărât (1994): 

“Persoanele care sunt în armată nu vor mai fi interogate sau cercetate în legătură cu conduita lor homosexuală sau bisexuală, dar toţi vor fi informaţi că homosexualitatea este ilegală (proscribed – pusă în afara legii) pentru toţi membrii forţelor armate ale S.U.A”.

Revista de psihiatrie “American Journal of Psychiatry” 1995 – a publicat următoarele concluzii: din 1700 de persoane excluse din armata S.U.A., în perioada 1980-1990, din cauza sexualităţii, 78% erau bărbaţi albi.

Motivele excluderii au fost clasificate astfel:

· o parte prezentau tulburări psihice care îi făceau să aibă un comportament instabil;

· o parte reprezentau o sursă de moralitate îndoielnică pentru ceilalţi militari;

· iar o altă parte prezentau un nivel de securitate foarte scăzut, putând fi uşor manevrabili prin şantaje.

Autorii studiului au cercetat arhivele militare, precum şi dosarele din instanţele de judecată şi au concluzionat că cel mai puternic argument pentru excluderea din armată a homosexualilor nu au fost tulburările psihice, ci prezenţa altor atitudini adverse. Aceste atitudini pe care cercetătorii le-au numit “adverse” au fost cele datorate moralităţii scăzute, posibilitatea ca aceşti oameni să fie folosiţi în scopuri neloiale, ei fiind sclavii viciului lor.

Concluzia a fost că homosexualitatea nu este o boală psihică, nu are cauze genetice, endocrine sau psihiatrice. Deci nu are cauze medicale. Ea poate fi considerată un viciu şi, ca oricare alt viciu, are o influenţă cert nefavorabilă atât asupra individului, cât şi asupra familiei sale şi asupra întregii societăţi.

 

 

Consecinţele medicale ale activităţii

homosexuale

 

Practicile promiscue şi neigienice menţionate anterior conduc la contactarea de către 78% dintre homosexuali de boli sexuale transmisibile. De la oraş la oraş, între 39-59% dintre homosexuali au fost infectaţi cu paraziţi intestinali ca viermi, tenii, ameobe.

Actele sexuale nenaturale ale homosexualilor sunt singurul motiv pentru care în 1992, 83% din totalul cazurilor de SIDA din S.U.A. au fost bărbaţii homo/bisexuali.

“Prin însăşi natura sa, homosexualitatea anihilează orice efort al stimpatizanţilor ei de a se asigura că practică «sex protejat». Ei sunt prin natura lor în cea mai profundă promiscuitate, practică orgii scabroase, sado-masochism, sex anonim. În oraşele mari, pentru satisfacerea poftelor lor nefireşti, aşa-numitele business-establishment au apărut ca ciupercile după ploaie. Este vorba fie de bine-cunoscutele gay bath house, fie de mai puţin cunoscutele rental torture chambres (camere de tortură cu biciuri, lanţuri, jucării sexuale).

De-a lungul istoriei s-a constatat că atunci când homosexualii au ieşit la lumină pentru a face paradă cu stilul lor aberant de viaţă în faţa oamenilor normali, societatea a intrat într-un declin rapid. Grecia şi Roma au fost două mari civilizaţii care au colapsat în parte datorită efeminării şi homosexualităţii” (Dr. E.R. Fields – revista “Truth Tract “– 1994).

 

 

 

 

 

 

 

 

 

 

 

 

 

 

 

 

 

SITUAŢIA COMPARATIVĂ PRIVIND HOMOSEXUALITATEA ÎN EUROPA

 

	Ţara Vârsta Prevederi Legi privind

consimţăm. speciale cuplurile

	 
	F
	B
	 

	Andora
	-
	-
	- - 

	Albania
	14
	18
	- - 

	Armenia
	-
	-
	- -

	Austria
	14
	18
	- -

	Azerbaijan
	-
	-
	- -

	Belarus
	-
	-
	- -

	Belgia
	-
	-
	- - 

	Bulgaria
	18
	18
	Contacte -

homosexuale

ce produc 

scandal public

şi seducţia

în scop de

perversiune 

sunt ofensatoare

	Croaţia
	18
	18
	- -

	Cipru
	-
	-
	Încurajarea

şi promovarea

homosexualităţii 

sunt interzise -

	Cehia
	-
	-
	- -

	Danemarca
	-
	-
	- Există 

posibilitatea

căsătoriei

	Estonia
	16
	16
	- -

	Finlanda
	-
	-
	- -

	Franţa
	-
	-
	- -

	Georgia
	-
	-
	- -

	Germania
	-
	-
	- -

	Grecia
	15
	17
	17 ani pentru - 

seducţie

	Islanda
	-
	-
	- -

	Irlanda
	15
	17
	- -

	Italia
	-
	-
	- -

	Letonia
	-
	-
	- -

	Liechtenstein
	14
	18
	“Promovarea” -

şi încurajarea 

homosexualităţii

este interzisă. 

Organizaţiile

homosexualilor

sunt interzise

	Lituania
	-
	-
	18 ani pentru -

homosexuali

	Moldova
	16
	18
	Limita pentru -

sexul anal

	Norvegia
	-
	-
	- Există registre

privind căsătoria

şi custodia

copiilor

	Olanda
	-
	-
	- -

	Portugalia
	16
	16
	- -

	Polonia
	-
	-
	- -

	România
	-
	-
	Prevederi -

speciale în

Codul penal

	Spania
	-
	-
	- În Catalonia

există prevederi

pentru coabitare

	Elveţia
	-
	-
	- -

	Turcia
	-
	-
	- -

	Marea Britanie
	16
	18
	- -

	Irlanda de Nord
	17
	18
	- -

	Ungaria 
	18
	18
	- Prevederi privind

coabitarea 

	Suedia
	-
	- 
	- Prevederi privind

coabitarea


Situaţia comparativă prezentată are ca sursă: “Sexual Consent” Helmut Graupner, septembrie 1996

